Կռվարար (ֆիլմ, 2001)

**«Կռվարար»** () ամերիկյան և ֆրանսիական կինոարտադրողների համատեղ ֆիլմը, թողարկված 2001 թվականին։ Սցենարը հիմնված է «*Bully: A True Story of High School Revenge*» գրքի վրա, որը պատմում է 20-ամյա իրանաամերիկացի Բոբի Քենթի հետ տեղի ունեցած պատահարի մասին։ Նա սպանվել էր 1993 թվականի հուլիսի 14-ին Ֆլորիդայի Ուեսթոն քաղաքում։ Նրան սպանել էին իր յոթ ընկերները, որոնց թվում է եղել նրա մանկության ընկերը՝ իտալամերիկացի, 20-ամյա Մարտին Ջոզեֆ Պուչոն. սպանությունը մի շարք սկանդալների արդյունք էր, որը պայմանավորված էր նրանով, որ թեև Քենթն ու Պուչոն ընկերներ էին, բայց այնուամենայնիվ, երբ Պուչոն սկսել էր հանդիպել մի աղջկա հետ, Քենթի մոտ խանդ էր նկատվել։ Դատավարության ժամանակ Մարտին Պուչոն սկզբում մահապատժի էր դատապարտվել, բայց հետո այն փոխարինվեց ցմահ ազատազրկմամբ։

## Սյուժե
Ֆիլմը պատմում է երկու մանկության ընկերների ոչ կայուն հարաբերությունների մասին՝ ուժեղ Բոբի Քենթի և ավելի թույլ Մարտի Պուչոյի, ով անընդհատ ենթարկվում է Բոբի հարձակումներին և վիրավորանքներին։ Լիզան՝ Մարտինի ընկերուհին, ոգեշնչում էր այն միտքը, որ Բոբին արժանի է մեռնելու իր մշտական ահաբեկման համար։ Նա իր բոլոր ընկերներին պատմում է ծրագրված սպանության մասին, ասես դա ամենօրյա իրադարձություն լիներ։ Աղջկա զարմիկ Դերեկ Ձվիրկոն, նրա ընկերներ Էլին ու Հիզերը, Էլիի ընկեր Դոնալդը համաձայնվում են մասնակցել հանցագործությանը։ Բոբի Քենթի առաջին մահափորձը ձախողվում է. դրանից հետո Լիզան և Մարտին խնդրում են տեղացի ավազակ Դերեկ Քաուֆմանին օգնել իրենց։ Քաուֆմանի մշակած ծրագրի համաձայն՝ Բոբի Քենթին գիշերը պետք է հրապուրել, առաջարկելով գնալ դեպի լողափ՝ Էլիի հետ սեքսով զբաղվելու մտքով։ Այնտեղ Դոնալդը նախ դանակը խփում է նրա մեջքից։ Բոբին փորձում է ներողություն խնդրել, սակայն Մարտին դանակի մի քանի հարված է հասցնում նրա ստամոքսին, իսկ Դոնալդը թիկունքից։ Վիրավորն ամբողջ ուժով փորձում է հասնել մեքենային, սակայն Մարտին արագ շրջանցում է նրան ու կտրում իր նախկին ընկերոջ կոկորդը։ Այնուհետև Դերեկ Ձվիրկոն և Դերեկ Քաուֆմանը մարմինը նետում են ջուրը։

## Իրական դեպքեր
Ֆիլմի սցենարը հիմնված է գրքի վրա, որը պատմում է իրադարձությունների մասին, որոնք տեղի են ունեցել ԱՄՆ-ի Ֆլորիդա քաղաքում։ Ֆիլմի հերոսներն ունեն նույն անունները և ստանում են նույն պատիժները, ինչ իրենց համապատասխանող իրական կերպարները։

* Մարտի Պուչիո - մահապատիժ, փոխվել է ցմահ ազատազրկման։
* Հիթեր Սուոլերս - յոթ տարի բանտարկություն․ վերաքննիչ բողոքով դուրս եկավ 1998 թվականին։
* Դերեկ Ձվիրկո - տասնմեկ տարվա ազատազրկում․ ազատ է արձակվել վերաքննիչ բողոքով 1999 թվականին։
* Լիզա Քոնելի - ցմահ ազատազրկում․ բողոքարկվել է 2004 թվականին։ Բանտում գտնվելու ժամանակ նա դուստր է ունեցել Մարտի Պուչիոյից։
* Էլի Ուիլիս - քառասուն տարվա ազատազրկում․ բողոքարկվել է 2001 թվականին։
* Դոնալդ Սեմենեկ՝ ցմահ բանտարկություն։
* Դերեկ Քաուֆման՝ ցմահ բանտարկություն։

## Դերերում

## Ծանոթագրություններ

## Արտաքին հղումներ
* «Կռվարար» Internet Movie Database կայքում
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2001 ֆիլմեր
Կատեգորիա:Lionsgate ֆիլմեր
Կատեգորիա:StudioCanal ֆիլմեր
Կատեգորիա:ԱԽՎ նախագծի հոդվածներ
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր դրամա ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Անգլերեն ֆրանսիական ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր դեռահասների համար
Կատեգորիա:Ֆրանսիական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆլորիդայում
Կատեգորիա:Ֆիլմեր, որոնց գործողությունները տեղի են ունենում 1993 թվականին
Կատեգորիա:2000-ականների ֆրանսիական ֆիլմեր
Կատեգորիա:Ֆիլմեր բուլինգի մասին
Կատեգորիա:Անգլերեն անկախ ֆիլմեր